**Тақырыбы:** «Қош келдің жаңа жыл, жаңа жыл!»

**Мақсаты:** Балаларға Жаңа жыл мерекесі туралы түсінік беру, оларды жақсылыққа, мейірімділікке тәрбиелеу.

(Зал әсем безендірілген, балалар музыка әуенімен қаз – қатар паравоз болып, бір бірінен ұстап залға кіреді.)

**Жүргізуші:** Жаңа Жылдың таңы неткен арайлы,

Ақ мамыққа бөлеп алды маңайды.

Жаңа Жылмен құттықтаймын бәріңді,

Бақыт шаттық, молшылық әкелсін,

Бәрімізге мына жыл арайлы.

**Жүргізуші:** Балалар, сендер қандай сүйкімдісіңдер, әдемі киініп алдыңдар, көңіл күйлерін де тамаша! Аяз ата біздерге шырша жіберіпті. Ойыншықтары қандай әсем, әдемі! Балалар жаңа жылды адамдар ғана емес, аңдар да сағына күтеді. Балалар, шыршаның түбінде не жатыр? Жалт-жұлт етеді! (қоңырауды тауып алады). Шылдырлатады! Қоңыраудың дыбысын естіп орманнан қоян келеді.

**Қоян:** Ақшақар, Ақшақар! Балалар, Ақшақар қайда, және оның қонырауының естіп қалып келдім. Қанеки мен оны қатты шылдырлатып көрейін, Ақшақар естіп біздерге келеді.

**Ақшақар:** Сәлеметсіңдер ме, балалар! Мен сиқырлы сылдырмағымның дауысын естіп сендерге келдім. Сендер тауып бергендеріне көп рахмет! Жаңа жылдарың құтты болсын! Қанеки маған әсем әнді айтып беріндерші.

**Ән:** «Аппақ, аппақ»

**Ақшақар:** Балалар, мына шырша сиқырлы шырша сендер сияқты ойнағанды жақсы көреді. Қанеки, қазір шыршаның шамын шапалақтап жағайық, енді аяқпен топырлатып өшірейік. (2-3 рет қайталайды)

(Аю оянып, шыршадан шығады)

**Аю:** мынау, не шу? Тәтті ұйқыдан оятып жібердіңдер.

**Жүргізуші:** Аю, ренжіме. Қанеки, біздің балалар жаңа жыл мерекесің тойлауға жиналды, қанеки шеңберге балалармен тұршы, балалар сен туралы өлең айтады.

**Ән:** «Аю, аю тұршы»

**Ақшақар:** Балалар, сендер ойынды ойнағанды жақсы көресіңдер ме? Мен сендерге ұлпа қарлар әкелдім.

**Ойын:** «Қар жинау»

**Жүргізуші:** Ақшақар, аңдар! Біздің балалар шанамен зырлағанды жақсы көреді.

**Ән:** «Динь-динь»

Қоян қорқып аюдың артына тығылады.

**Жүргізуші:** Қоян не болды? Кімнен қорқып, тығылып тұрсың?

**Қоян:** Мен түлкінің иісін сезіп тұрмын, ол мені жеп қояды.

**Түлкі:** А-а-а, сен осында екенсің ғой. Қазір сені жеп қоямын.

**Ақшақар:** Түлкі, бүгін балалар жаңа жыл мерекесін тойлап жатыр, олардың көңіл-күйлерің түсірме, әйтпесе мына сиқырлы таяқшамен қатырып тастаймын.

**Түлкі:** Кешіріңдерші, балалар, мен де сендермен мерекені тойлайыңшы.

**Ақшақар:** Қанеки, түлкі қоянмен татулас! Бізбен бірге әсем биді билеңдер!

**Би:** «Орысша би»

**Жүргізуші:** Ақшақар, Аяз ата келмей жатыр ғой.

**Ақшақар:** Балалар, қанеки бәріміз бірге Аяз атаны шақырайық.

**Тышқан:** Сәлеметсіңдер ме, балалар! Жаңа жылдарыңмен! Биылғы жаңа жыл мен боламын. Ауырмандар, үлкендердің тілін алыңдар, тәртіпті, сүйкімді болып өсіңдер! Мына дорбаға тәтілерді Аяз ата сендерге беріп жіберді. Сау болыңдар!

**Жүргізуші:** - Осымен біздің Жаңа жылға арналған мерекелік – ертеңгілігіміз аяқталды. Жаңа жылдарыңыз құтты болсын!